stanford-oval/wikipedia huggingface dataset:
Vuorovesienergia
Severnin vuorovesivoimalan suunnitelma

Ison-Britannian BWEA:n mukaan maan vuorovesipotentiaali on 34 prosenttia käytetystä sähköstä. Britannian suurimman joen Severnin suistoon suunnitellaan vuorovesivoimalaa, joka tuottaisi 17 TWh sähköä vuodessa eli 4,4 prosenttia Britannian sähköstä täysin ilman hiilidioksidipäästöjä. Voimalan hinta olisi 21 miljardia euroa. Voimalan muodostaisi 16 km:n pituinen vuorovesipato, jonka turbiinikanavien läpi vesi virtaisi vuoroveden voimasta. Hanketta on ehdottanut Britannian hallituksen kestävän kehityksen hankkeita pohtiva asiantuntijaelin Sustainable Development Commission eli SDC. Pato edellyttäisi vaihtoehtoisia elinympäristöjä varsinkin alueen linnustolle, koska pato muuttaisi suiston olosuhteita hyvin voimakkaasti. Hanketta arvostelleet ympäristöjärjestöt esittävät ratkaisuksi rakennettuja vuorovesilaguuneja. Voimalan pitää joka tapauksessa täyttää tiukat ympäristönsuojelulliset ehdot. SDC pitää tärkeänä, että voimala olisi julkisessa omistuksessa.
Aiheesta muualla

Kuvia tai muita tiedostoja aiheesta Vuorovesienergia Wikimedia Commonsissa
Uusiutuva energia ja kestävä kehitys
| --- | --- |
Aurinkovoima::  aurinkokenno | aurinkolämmitys | aurinkokeräin |  keskittävä aurinkovoima  | aurinkojäähdytys
Tuulivoima::  merituulivoima | luettelo merituulivoimasta | tuulipuisto | tuulimylly
Vesivoima::  aaltoenergia | vuorovesienergia | vuorovesimylly
Maa, vesi ja ilma::  geoterminen energia | maalämpö | ilmalämpöpumppu | ilma-vesilämpöpumppu | ilmavirtavoimala
Biologinen::  biomassa | energiakasvit | puupolttoaine | pelletti | biopolttoaine | bioetanoli | E85 | biodiesel | biokaasu
Kemiallinen::  polttokenno | vetytalous | metanolitalous 
Muuta:  energiansäästö | energiatehokkuus | fuusioreaktori | vihreä sähkö | hajautettu energiantuotanto | sähköntuotanto | lämmöntuotanto | kaukolämpö | energiankulutus| valaistus | tuontisähkö | säätövoima | lämmön varastointi | sähkön varastointi | kuljetus | sähköauto | hybridiauto | joukkoliikenne | kimppakyyti
Energiantuotanto
SeaGen-vuorovesivoimala Strangford Loughin salmessa Pohjois-Irlannissa. Roottorit ovat veden alla. Huomaa voimakas vuorovesivirta.
La Rancen vuorovesivoimala.
William Stainton Moses

William Stainton Moses
William Stainton Moses (5. marraskuuta 1839 – 5. syyskuuta 1892) oli Englannin kirkon pappi, joka tuli tunnetuksi spiritualismin edistäjänä. Hän uskoi itse välittävänsä henkien sanomaa automaattikirjoituksen kautta.
Lapsena Moses käveli unissaan, ja hänen väitetään kirjoittaneen luokkansa parhaan esseen unitilassa. Hänen väitettiin myöhemmin luoneen automaattikirjoituksena spiritualismin suuren klassikkoteoksen Spirit Teachings -kirjan. Moses kertoi olleensa automaattikirjoituksen aikana ruumiista irtautuneessa tilassa. Häneltä ilmestyi myös muita kirjoja.
Oxfordin Exeter Collegesta valmistunut Moses toimi English Masterina Lontoon University Collegessa aina vuoteen 1889.
Victor Furuhjelm

| Victor Furuhjelm |
| --- | --- |

Henkilötiedot
Syntynyt: 12. huhtikuuta 1810 Tenhola
Kuollut: 1. tammikuuta 1872 (61 vuotta) Helsinki
Ammatti:  juristi, senaattori
Muut tiedot
Koulutus: Uppsalan yliopisto
Harald Victor (Viktor) Wilhelm Furuhjelm (12. huhtikuuta 1810 Tenhola – 1. tammikuuta 1872 Helsinki) oli suomalainen juristi, senaattori ja valtiopäivämies.
Furuhjelm valmistui filosofian maisteriksi Uppsalan yliopistosta vuonna 1830, toimi hovioikeudenneuvoksena Turussa vuodesta 1851. Vt. prokuraattori hän oli vuodesta 1854, senaatin talousosaston jäsen vuodesta 1855 ja kirkollisasiaintoimituskunnan päällikkö vuodesta 1858. Hän sai valtioneuvoksen arvon vuonna 1855.
Furuhjelm kuului siihen senaatin vähemmistöön, jonka mielestä Tammikuun valiokunta ei saisi korvata valtiopäiviä. Hän tuki Uno Cygnaeusta kansakoululaitoksen luomisessa ja vaikutti myös oppikoulujen kehittämiseen ja vuoden 1869 kirkkolain syntyyn. Hän sai 1868 nimityksen Viipurin hovioikeuden presidentiksi, ja samana vuonna hänestä tuli senaatin oikeusosaston jäsen. Hän kuului Suomalaisen Kirjallisuuden Seuran perustajiin ja kannatti suomen kielen käytön laajentamista. Furuhjelm oli aatelissäädyssä sukunsa edustaja valtiopäivillä 1863–1864.
Furuhjelmin ensimmäinen puoliso vuodesta 1837 oli Johanna Fredrika Augusta o.s. von Schantz (kuoli 1844) ja toinen puoliso vuodesta 1849 Eva Matilda Aglaë o.s. von Kothen (kuoli 1914). Taidemaalari Dagmar Furuhjelm, protokollasihteeri Elis Furuhjelm ja oikeusneuvos Knut Gustaf Victor Furuhjelm olivat Victor Furuhjelmin lapsia toisesta avioliitosta.
William Löfqvist

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Lake Placid 1980 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Moskova 1973 |  |  |
|  Pronssia | Bern ja Geneve 1971 |  |  |
|  Pronssia | Katowice 1976 |  |  |
William Löfqvist (12. huhtikuuta 1947 Gävle – 23. lokakuuta 2016 Gävle) oli ruotsalainen jääkiekkoilija, pelipaikaltaan maalivahti. Hän edusti Ruotsin maajoukkuetta Lake Placidin olympialaisissa 1980 ja kolmissa MM-kilpailuissa, ja niissä hän saavutti yhden olympiapronssin, yhden MM-hopean ja kaksi MM-pronssia.
"Wille" Löfqvist siirtyi vuonna 1968 Strömsbro IF:stä pääsarjajoukkue Brynäs IF:ään, jota hän edusti pelaajauransa loppuun, kauteen 1982–1983 saakka. Hän voitti Ruotsin-mestaruuden vuosina 1970, 1971, 1972, 1976, 1977 ja 1980. Hänet palkittiin Ruotsin parhaana pelaajana Guldpuckenilla vuonna 1972.
Wario

| Wario |
| --- | --- |

Pelisarja:  Mario, Wario Land  ja WarioWare
Ensimmäinen peli:  Super Mario Land 2: 6 Golden Coins
Luoja:  Gunpei Yokoi
Suunnittelija:  Hiroji Kiyotake
Ääninäyttelijä  (englanti):  Charles Martinet
Ääninäyttelijä (japani):  Chikao Ōtsuka (televisiomainokset)
Lisää peliartikkeleitavideopelien teemasivulla
Wario on kuvitteellinen hahmo Nintendon Mario-videopelisarjassa. Peleissä hahmo esiintyi ensimmäistä kertaa pelin Super Mario Land 2: 6 Golden Coins viimeisenä pahiksena. Vuonna 1993 hän sai oman pelinsä nimeltään Wario Land: Super Mario Land 3. Tästä lähti käyntiin Warion oma tasohyppelypelien sarja nimeltään Warioland. Neliosainen pelisarja on ylittänyt Marion suosion Nintendon Game Boy -käsikonsolin pääasiallisena tasoloikkasankarina. Wiille on ilmestynyt Wario Land -pelisarjan uusin osa Wario Land: The Shake Dimension, missä on Production I.G.:n tekemiä anime-välinäytöksiä.
Wario on hyvin tyypillinen antisankari. Hän ei taistele pahiksia vastaan auttaakseen muita, kuten Mario. Wario tavoittelee vain omaa etuaan (yleensä lähinnä suuria summia rahaa tai aarteita), mutta sivullisetkin saattavat joskus hyötyä Warion toimista. Vaikka Wario onkin liero, hän on äärimmäisen vahva ja hänellä on joukko omia supervoimia.
Vastoin yleistä uskomusta Wario ei ole Marion isän Shigeru Miyamoton luomus vaan hahmo esiintyi aluksi pelissä Super Mario Land 2: 6 Golden Coins sekä Nintendo Power -lehden sarjakuvissa. Hahmosta tuli niin suosittu, että siitä päätettiin tehdä pysyvästi osa Marion hahmokaartia. Wario on eräänlainen kieroutunut versio Mariosta. Hänellä on turvonnut nenä, suippokorvat, sinertävät silmänaluset, ilkeä virne ja W:n muotoiset viikset. Hänen asunsa on samanlainen kuin Mariolla värejä sekä paidan hihojen pituutta lukuun ottamatta.
Warion nimi on japaninkielinen sanaleikki. Se on yhdistelmä sanoista "Mario" ja "warui" (paha). Englannin kielessä nimi sisältää sanan "war" (suom. sota) joka kuvastaa jossain määrin hahmon sotaisaa luonnetta. Lisäksi hänen nimensä ensimmäinen kirjain on W, joka näyttää käännetyltä M-kirjaimelta.
Warion esiintymiset

Super Mario Land 2: 6 Golden Coins
Mario & Wario
Wario's Woods
Wario Blast: Featuring Bomberman!
Dr. Mario 64
Wario World
Super Mario 64 DS
Kaitou Wario
Wario Land -sarja
WarioWare-sarja
Mario Kart -sarja (ei Super Mario Kart)
Mario Party -sarja
Mario Tennis -sarja
Mario Smash Football
Wario: Master of Disguise
Legend of Stafy 3
Mario Superstar Baseball
Pilotwings 64
Game & Watch Gallery 4
Dance Dance Revolution: Mario Mix
Super Smash Bros. Brawl
Super Smash Bros. for Nintendo 3DS & Wii U
Super Smash Bros. Ultimate
Mario Slam Basketball
Mario Strikers: Charged Football
Mario Super Sluggers
Mario & Sonic at the Olympic Games
Mario & Sonic at the Olympic Winter Games
Mario Sports Mix
Mario & Sonic at the London 2012 Olympic Games
Mario & Sonic at the Sochi 2014 Olympic Winter Games
Wilhelm Ross

Wilhelm Ross (1717 Turku, toisen tiedon mukaan 17. heinäkuuta 1718 pakomatkalla Ruotsissa – todennäköisesti heinäkuussa 1766 matkalla Damaskokseen) oli suomalainen kappalainen, itämaisten kielten harrastaja ja varhainen suomalainen tutkimusmatkailija.
Rossin isä oli teologian professori, tuomiorovasti Herman Ross ja äiti Margareta Pihlman. Hän kävi Turun katedraalikoulua ja pääsi ylioppilaaksi Turussa 1734. Ross vihittiin papiksi Turun hiippakunnassa 1744. Opiskeltuaan Turun akatemiassa itämaisia kieliä ja valmistuttuaan filosofian maisteriksi 1745 hän tuli samana vuonna nimitetyksi itämaisten kielten dosentiksi. Hän oli saanut jo edellisenä vuonna konsistorin stipendin Ruotsin Konstantinopolissa toimivan suurlähettilään tulkiksi ryhtymistä varten, mutta päätyi valmistumisvuonnaan Turun suomalaisen seurakunnan kappalaiseksi. Hän oli silti kiinnostunut itämaista ja jätti virkansa 1763 matkustaakseen Italian kautta Aleksandriaan ja edelleen Konstantinopoliin ja Smyrnaan. Seurakunta keräsi hänelle matkavaroja 1200 kuparitaaleria. Jerusalemiin pyrkiessään hän sairastui Nasaretissa ja kääntyi katoliseen uskoon, jotta saisi hoitoa munkeilta. Parannuttuaan hän liittyi Damaskokseen menevään karavaaniin, mutta kuoli matkalla. Tutkimusmatkansa aikana Ross opetteli käytännön taidot joukosta itämaisia kieliä ja teki muistiinpanoja, mutta niitä ei saatu koskaan takaisin kotimaahan.
Rossin puoliso vuodesta 1747 oli Anna Maria Schultz (n. 1726–1789). Heillä oli viisi lasta, joista vain vanhin, Anna Margaretha Ross (1748–1808), eli aikuiseksi asti. Anna kuoli lapsettomana 60-vuotiaana.
Aiheesta muualla

Wilhelm Rossin elämäkerta Kansallisbiografiassa
Vuoden 1790 kompromissi

Vuoden 1790 kompromissi oli Yhdysvaltain ensimmäisen valtiovarainministeri Alexander Hamiltonin, ulkoministeri Thomas Jeffersonin ja James Madisonin välinen sovinto, jossa he sitoutuivat tukemaan Hamiltonin ajamaa talouspoliittista ohjelmaa, jossa osavaltioiden vastuu velasta siirrettäisiin keskushallinnolle. Samalla Hamilton sitoutui tukemaan Jeffersonin ja Madisonin pyrkimystä saada pääkaupunki heille mieleiseen paikkaan, ja sopimuksen ansiosta Washington perustettiin Yhdysvaltojen pääkaupungiksi.
Taustatietoa

Yhdysvaltain vapaussodassa siirtomaat olivat yhdistyneet taisteluun Brittiläistä Imperiumia vastaan. Osavaltiot olivat sodan päätyttyä velkaantuneita ulkovalloille ja omille kansalaisilleen. Velkojen korot olivat korkeita, koska Yhdysvaltojen takaisinmaksukykyyn ei luotettu. Sodan jälkeen osavaltioiden edustajat kävivät neuvotteluja liittovaltion tulevaisuudesta. Merkittäviksi kysymyksiksi kehittyivät keskushallinnon voimakkuus sekä sen maantieteellinen sijainti.[lähde? ]
Velkojen siirtäminen keskushallinnolle

Valtiovarainministeri Alexander Hamilton näki, että paras tapa pitää liittovaltio yhtenäisenä olisi sitoa osavaltiot taloudellisesti yhteen. Hamilton esitti, että vapaussodassa kertyneet osavaltioiden velat siirrettäisiin keskushallinnolle ja valtiovarainministeriö olisi vastuussa verojen ja tullimaksujen keräämisestä velkojen maksamiseksi. Esitys sai vastustusta erityisesti osavaltioissa, joissa velkoja oli maksettu enemmän pois. Vähemmän velkaiset osavaltiot sijaitsivat pääosin maantieteellisesti etelässä, kun taas velkaisimmat valtiot sijaitsivat pohjoisessa.
Hamilton ja hänen tukijansa esittivät aatteellisesti, että vapaussodasta kertynyt velka oli hinta vapaudesta, jolloin olisi epäreilua, että tietyt osavaltiot kantaisivat suuremman taakan yhteisestä hyvästä. Monet aikalaiset kokivat myös, että Hamiltonin suunnitelmissa keskushallinto saisi liikaa valtaa. Hamiltonin ympärille muodostui Federalistinen puolue. Jefferson ja Madison edustivat taas anti-federalisteja, jotka halusivat suurimman vallan pysyvän osavaltioilla.
Pääkaupungin merkitys

Vapaussodan jälkeen osavaltioiden edustajille oli selvää, että pääkaupungin sijainnilla tulisi olemaan merkittävä vaikutus maan ja osavaltioiden tulevaisuuteen. Pääkaupunki tulisi olemaan poliittisten päätöksien ja kaupankäynnin keskiössä, jolloin läheinen sijainti merkitsisi paljon osavaltioille.
Ennen päätöstä lopullisesta pääkaupungin sijoituksesta Yhdysvaltain kongressi kokoontui useassa kaupungissa kuten Princetonissa, Trentonissa, Annapoliksessa ja New Yorkin kaupungissa.
Merkittävimmät vaihtoehdot pääkaupungeiksi olivat New York ja Philadelphia, jotka olivat vuoden 1790 väestönlaskennan mukaan Yhdysvaltojen suurimmat kaupungit.Myös Potomac-joen alue osoittautui yhdeksi merkittäväksi vaihtoehdoksi.
New Yorkin puolesta puhui kaupungin asema kaupankäynnin keskuksena ja nopeasti kasvava väestö. Vapaussodan jälkeen merkittäviä tapahtumia oltiin järjestetty myös kaupungissa, kuten ensimmäisen presidentin George Washingtonin virkaanastujaiset.New Yorkin valintaa vastustivat erityisesti eteläiset osavaltiot, jotka näkivät, että New York sijaitsi liian kaukana useasta osavaltiosta. Myös New Yorkin maine kauppiaiden ja pankkiirien kaupunkina aiheutti huolia etelän osavaltioissa.
Philadelphia oli helpommin saavutettavissa etelästä ja pohjoisesta. Kaupunki oli toiminut myös hetken Yhdysvaltojen pääkaupunkina vuosina 1775 - 1776. Se oli vilkas kaupankäynnin ja kulttuurin keskus, jonka katsottiin olevan neutraalimpi vaihtoehto pääkaupungiksi. Vuoden 1783 sotilaiden kapinan Philadelphiassa katsotaan vaikuttaneen negatiivisesti Philadelphian valintaan pääkaupungiksi.
Potomac-joen alue taas oli presidentti George Washingtonin, ulkoministeri Thomas Jeffersonin ja Virginian osavaltion edustaja James Madisonin näkemys otollisesta paikasta valtion pääkaupungille. Potomac-joki mahdollistaisi tehokkaan kaupankäynnin, ja sijainti olisi keskeisellä paikalla ajatellen koko maata sekä asutuskeskuksia lähellä. Sijainti lähellä Virginiaa varmasti mielytti George Washingtonia ja muita virginialaisia edustajia. Washingtonin tila Mount Vernon sijaitsi Potomac-joen äärellä.
Neuvottelut

20. Kesäkuuta 1790 Jefferson kutsui valtiovarainministeri Alexander Hamiltonin ja Virginian osavaltion edustaja James Madisonin päivälliselle. Päivällisellä keskustelun aiheena olivat kongressin umpikujat: pääkaupungin sijainti ja velan jakaminen keskushallinnolle.
Virginian osavaltiosta kotoisin olevat Jefferson ja Madison olivat valmiita tukemaan New Yorkin asukkaan Hamiltonin talouspoliittista ohjelmaa, jos Hamilton mahdollistaisi väliaikaisen pääkaupungin perustamisen 10 vuodeksi Philadelphiaan ja lopullisen pääkaupungin perustamisen Patomac-joen äärelle. Hamilton hyväksyi tarjouksen, ja kaikki osapuolet olivat tyytyväisiä neuvotteluihin. Osapuolet suostuttelivat omat kannattajansa äänestämään sovitusti. Saman vuoden heinäkuussa kongressi hyväksyi päätöksen pääkaupungin sijoittamisesta ja kuukautta myöhemmin Hamiltonin talouspoliittisen ohjelman.
Vaikutukset

Washington DC perustettiin virallisesti vuonna 1790, ja osavaltiot Maryland ja Virginia luovuttivat maa-alueita kaupunkia varten. Presidentti George Washington henkilökohtaisesti valitsi kohdan, johon kaupunkia alettiin rakentamaan. Philadelphia toimi 10 vuotta pääkaupunkina, kuten oltiin sovittu, ja 1800 joulukuussa Yhdysvaltain kongressi siirtyi virallisesti Philadelphiasta Washingtoniin.
Valtiovarainministeri Hamiltonin ohjelma otettiin käyttöön, ja Yhdysvaltojen osavaltioiden velat siirrettin keskushallinnon vastuulle. Velkojen maksuun Hamiltonin johdolla kehitettiin merkittäviä tulli- ja verotusjärjestelmiä, jotka tekivät osavaltioista riippuvaisempia keskushallinnosta. Yhdysvallat pystyivät maksamaan velkojaan pois, jolloin ulkovaltojen luotto Yhdysvaltoihin kasvoi ja uusien velkojen korot laskivat. Yhdysvallat pystyivät ottaa edullisempaa velkaa, joka mahdollisti teollisuuden kehittymisen aiempaa nopeammin.
Wax (ohjelmisto)

Wax on Debugmoden kehittämä videotiedostojen muokkaukseen tarkoitettu ilmaisohjelmisto. Ohjelmisto toimii Windows-ympäristöissä. Siihen voidaan tuoda video- ja äänisisältöä AVI ja WAV -muodoissa, ja se voi tallentaa lopputuloksen AVI, MPEG, WAV tai Flash-muodossa. Kehitys on lopetettu vuonna 2012, ja 2.0e on ohjelmiston lopullinen versio.
William Strutt

Francis Leggat Chantrey: William Struttin rintakuva Derbyn kaupunginmuseossa.
William Strutt (1756–1830) oli puuvillatehtailija Belperissä lähellä Derbyä. Hän oli tehtaan perustajan Jedediah Struttin vanhin poika, joka saatuaan sen ajan mittareilla hyvän koulutuksen tuli töihin isänsä tehtaaseen 14-vuotiaana. Hänen kaksi nuorempaa veljeään, Joseph ja George, tulivat myös mukaan yritykseen, ja työnjako muovautui sellaiseksi että William hoiti tekniikan, Joseph markkinoinnin ja George johtamisen. Veljekset tunnettiin liberaaleista näkemyksistään, hyväntekeväisyydestä ja suvaitsevaisuuden edistämisestä.
William Struttista tuli menestyvä sivutoiminen arkkitehti, joka suunnitteli monia Derbyn silloista. Hän käytti siltojen materiaalina takorautaa, ja keksi soveltaa samanlaista rakennetta tehdasrakennuksiinkin. Tämä oli suuri edistysaskel, sillä tehtaat oli aiemmin rakennettu kokonaan puusta, ja niiden romahtaminen tulipaloissa oli ollut turvallisuusriski, varsinkin jos niissä käsiteltiin palonarkoja aineita ja materiaaleja. Struttin perheen North Mill oli palanut, ja William Strutt suunnitteli sen tilalle uuden paloturvallisen rakennuksen, joka valmistui 1803. Siinä on myös kuumalla ilmalla toimiva keskuslämmitys ja uudentyyppinen vesiratas, ja koko rakennusta pidettiin yhtenä aikansa edistyksellisimmistä. Tehdas on nykyisin osa Unescon maailmanperintökohdetta Derwentin laakson tehtaat.
Ystävystyttyään ensin Erasmus Darwinin kanssa Strutt tutustui moniin aikansa johtaviin tiedemiehiin ja ajattelijoihin. Hän oli Derby Philosophical Societyn perustajajäsen ja johti seuraa Darwinin jälkeen. Vuonna 1817 hänet valittiin Royal Societyn jäseneksi.
William Stowe

| Mitalit | Mitalit | Mitalit |  |
| --- | --- | --- | --- |
|  William Stowe |  William Stowe |  William Stowe |  |
Maa:   Yhdysvallat
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Tokio 1964 | kahdeksikko |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Winnipeg 1967 | nelikko |  |
William Arthur ”Bill” Stowe (23. maaliskuuta 1940 Oak Park, Illinois – 8. helmikuuta 2016) oli yhdysvaltalainen soutaja ja olympiavoittaja.
Stowe kuului Yhdysvaltain kahdeksikkojoukkueeseen, joka voitti olympiakultaa Tokiossa 1964. Hän voitti myös Pan-Amerikan kisojen kultamitalin nelikossa Winnipegissä 1967.
Stowe kuoli 75-vuotiaana 8. helmikuuta 2016.
Vuoroveri

| Vuoroveri Saattue |
| --- | --- | --- |

Studioalbumin tiedot
 Julkaistu: 9. syyskuuta 2009
 Tuottaja(t): Jarno Hänninen ja Tero Kalliomäki
 Tyylilaji: doom metal, death metal
 Kesto: 54.14
 Levymerkki: Spikefarm
Saattueen muut julkaisut
| Jäähyvästi 2008 | Vuoroveri 2009 | Kärsimysnäytelmä 2016 |
Vuoroveri on suomalaisen metalliyhtyeen Saattueen toinen studioalbumi. Se on julkaistu vuonna 2009 levymerkillä Spikefarm Records.
Albumin kaikki kappaleet ovat Tero Kalliomäen säveltämiä ja puolet Tuukka Koskisen sanoittamia.
Kappaleet

Vapahtaja – 5.55
Luopio – 5.43
Evoluution kruunu – 6.48
Itsensä herra – 7.16
Synnistä syntynyt – 5.37
Taakka – 5.28
Verenperimä – 8.45
Häpeän linnut – 8.42
Kokoonpano

Tuukka Koskinen – laulu
Jani Koskela – kitara
Harri "Hapa" Lampinen – kitara
Tero Kalliomäki – kitara, kosketinsoitin
Samu Lahtinen – basso
Mikael Ahlstren – rummut
Arvostelut

Imperiumi.net:
Soundi:
Aiheesta muualla

Albumi Vuoroveri Encyclopaedia Metallum -sivustolla (englanniksi)
https://www.discogs.com/Saattue-Vuoroveri/master/501110
William Stubbs

William Stubbs (1825-1901) oli anglikaaninen piispa ja englantilainen historiantutkija.
Stubbs vihittiin papiksi vuonna 1848, mutta hän saavutti pian kuuluisan nimen historiantutkijana ja tuli vuonna 1866 professoriksi Oxfordin yliopistoon. Sittemmin hän siirtyi kirkon palvelukseen ja tuli vuonna 1884 Chesterin piispaksi, ja 1889 Oxfordin piispaksi.
Wallander – Ennen routaa

| Wallander: Ennen routaa> Wallander: Innan frosten |
| --- | --- |
 DVD-julkaisun kansikuva
Ohjaaja:  Kjell-Åke Andersson
Käsikirjoittaja:   Stefan Ahnhem  Pelle Berglund  Henning Mankell 
Tuottaja:  Lasse Bjørkmann Ole Søndberg
Säveltäjä:  Adam Nordén
Kuvaaja:  Olof Johnson
Leikkaaja:  Mattias Morheden
Pääosat:   Krister Henriksson  Johanna Sällström  Ola Rapace  Angela Kovács 
Valmistustiedot
Valmistusmaa:  Ruotsi
Tuotantoyhtiö:  Svensk Filmindustri
Levittäjä:  SF Studios
Ensi-ilta:   2005-01-1414. tammikuuta 2005 (Ruotsi)  2005-01-2121. tammikuuta 2005 (Suomi)  
Kesto:  93 minuuttia
Alkuperäiskieli:  ruotsi
Seuraaja:  Kylähullu
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Wallander: Ennen routaa on vuonna 2005 valmistunut ruotsalainen elokuva, joka pohjautuu kirjailija Henning Mankellin samannimiseen menestysromaaniin, joka ilmestyi vuonna 2002. Elokuva on Wallander-elokuvasarjan ensimmäinen osa ja elokuvista ainoa, joka perustuu aiemmin julkaistuun kirjaan.
Juoni

Elokuva kertoo komisario Kurt Wallanderista ja tämän tyttärestä Lindasta, joka on juuri valmistunut poliisikoulusta ja aloittaa työt isänsä rinnalla Ystadin poliisilaitoksella. Kadonneen naisen etsintä muuttuu murhatutkinnaksi, kun metsästä löytyy ruumis. Ystadissa vaikuttava kiivas uskonlahko, jossa Lindan ystävä Anna on mukana, osoittuu vaaralliseksi ja väkivaltaakin käyttäväksi.
Roolit

| 0 | 1 | 2 |
| --- | --- | --- |
|  Krister Henriksson  | … |  Kurt Wallander   |
|  Johanna Sällström  | … |  Linda Wallander   |
|  Ola Rapace  | … |  Stefan Lindman   |
|  Angela Kovács  | … |  Ann-Britt Höglund   |
|  Fredrik Gunnarsson  | … |  Svartman   |
|  Chatarina Larsson  | … |  poliisipäällikkö Lisa Holgersson   |
|  Douglas Johansson  | … |  Martinsson   |
|  Mats Bergman  | … |  Nyberg   |
|  Marianne Mörck  | … |  Ebba   |
|  Ellen Mattsson  | … |  Anna Westin   |
|  Niklas Falk  | … |  Erik Westin   |
|  Jens Hultén  | … |  Torgeir    |
|  Karin Bertling  | … |  Birgitta Medberg   |
|  Malena Engström  | … |  Myran   |
|  Sandra Huldt  | … |  Cecilia   |
Aiheesta muualla

Riskala, Tuomas: Ennen routaa – arvostelu DVD hohto. Arkistoitu 11.10.2007. Viitattu 19.8.2020.
Wallander: Ennen routaa (2005) Leffatykki. Viitattu 19.8.2020.
Webmaster

Webmaster (sivustovastaava) on henkilö, joka vastaa verkkosivustojen kehittämisestä, päivittämisestä ja ylläpidosta. Webmasterin toimenkuva voi vaihdella eri työpaikoilla paljonkin.
Webmaster käyttää työssään eri ohjelmointi- ja kuvauskieliä, joita voivat olla esimerkiksi HTML, XHTML, CSS, Java, Perl, PHP tai SQL. Usein kehitys- ja ylläpitotyöhön kuuluu myös grafiikasta vastaaminen, jolloin esimerkiksi GIMPin tai Adobe Photoshopin kaltaisten kuvankäsittelyohjelmistojen hallinta on tarpeellista.
Webmasterin työkuvaan kuuluu useasti myös sivuston omistus.
Webtoon

Webtoonit (hangul: 웹툰] ovat korealaisia nettisarjakuvia, joita julkaistaan sekä ilmaisissa että maksullisissa palveluissa. Ensimmäisen nettisarjakuvapalvelun perusti Daum v. 2003. Etelä-Koreassa webtooneilla arvellaan olevan jo yli 10 miljoonaa lukijaa. Jotkin palvelut kuten Spottoon ja Lezhin Comics ovat alkaneet julkaista sarjojaan myös englanniksi ja webtoonit ovat alkaneet saada jalansijaa myös länsimaisilla markkinoilla. Tunnetuimpia sarjoja ovat mm. Noblesse ja Tower of God. Suosituimmista sarjoista on tehty mm. anime-, elokuva-, tv- ja peliadaptaatioita.